EkBass/fiwiki-20250220-pages-articles huggingface dataset:
Annika Kangas

Annika Kangas (s. 2001) on suomalainen jalkapalloilija, pelipaikaltaan puolustaja. Hän edusti Kansallisessa liigassa kaudella 2022 Oulu Nice Socceria. Hän edusti ONS:ää jo juniorisarjoissa ja kausina 2020–2021 Ykkösessä. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Suhoi Su-35

Suhoi Su-35 () on Su-27:sta kehitetty hävittäjälentokone, joka on alkujaan tunnettu Su-27M-mallina. Kehitys alkoi 1980-luvun alussa ja ensilento oli vuonna 1988. Kone ehdotettiin aluksi ilmaherruushävittäjänä ja se on pääasiallisesti ilmaherruushävittäjä, mutta siihen on lisätty maataisteluominaisuuksia. Edelleen kehitetyn Su-35BM -mallin ensilento oli vuonna 2008. Sen tuotanto Venäjän ilmavoimille alkoi vuonna 2010 versionimellä Su-35S. == Muunnelmia == Muunnelmaversioita: * Su-27M, prototyyppiversio, joka myöhemmin on nimetty uudelleen Su-35:ksi. Varhainen versio ei saavuttanut täyttä tuotantoa. * Su-37, kehitysversio Su-35:sta, kokeelliset moottorit työnnön vektoroinnilla. Vain kaksi esituotantoversiota valmistettu. * Su-35BM, edelleen kehitetty versio, jossa on tekniikkaa Su-37:stä. * Su-35UB, kaksipaikkainen koulutuskone, jossa on taistelukyky. Yksi kone valmistettu 1990-luvun lopulla. * Su-35S, kehitetty versio Su-35BM:stä. Ensimmäinen merkittävässä määrässä valmistettu versio Su-35:stä. == Lähteet == == Aiheesta muualla == * SU-35BM (Bolshaya Modernizatsiya - Big Modernization) * Su-37 "Super Flanker" Su-35 Luokka:Venäläiset hävittäjälentokoneet
Chaudenay-la-Ville

Chaudenay-la-Ville on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 29 kilometriä Beaunen kaupungista luoteeseen. Kunnassa on vanhan keskiaikaisen linnan jäänteet. Kunnan keskipisteenä on 1600-luvulta peräisin oleva uusgoottilainen Saint- Symphorienin kirkko, jota uudistettiin 1800-luvulla. ==Lähteet== ==Aiheesta muualla== Luokka:Côte-d’Orin kunnat
Eero Bister

Eero Olavi Bister (15. marraskuutaOtavan Musiikkitieto A–Ö, uudistetun laitoksen 1. painos (1997), toim. Keijo Virtamo tai 25. marraskuutaKehitti Kouvolan kaupunginorkesteria Helsingin Sanomat 1919 Suontaka, Valkjärvi – 11. toukokuuta 2003 Kouvola) oli suomalainen viulisti ja kapellimestari. Hän sai vuonna 1982 musiikkineuvoksen arvonimen. Bister sai viuludiplominsa Onni Suhosen johdolla opiskeltuaan Sibelius-Akatemiasta vuonna 1948. Orkesterinjohtoa hän opiskeli Jussi Jalaksen ja Ulf Söderblomin johdolla. Vuosina 1947–1970 Bister työskenteli Tampereen kaupunginorkesterin konserttimestarina ja vuosina 1970–1982 Kouvolan kaupunginorkesterin kapellimestarina. Hän teki myös opetustyötä Tampereen konservatoriossa ja Pohjois-Kymen musiikkiopistossa. Bisterin pojasta Hannu Bisteristä tuli pianisti ja kapellimestari. == Lähteet == Luokka:Suomalaiset kapellimestarit Luokka:Suomalaiset viulistit Luokka:Konserttimestarit Luokka:Vuonna 1919 syntyneet Luokka:Vuonna 2003 kuolleet
BFM TV

BFM TV on ranskalainen yksityisomisteinen uutiskanava. Se aloitti lähetyksensä marraskuussa 2005. Se kuuluu Altice-mediakonserniin, joka omistaa myös RMC- radio- ja televisiokanavat. ==Kirjallisuutta== * « Un chat rate son TGV, BFM accourt », in Hallier, tout feu tout flamme, Jean-Pierre Thiollet, Neva Editions, 2023, p. 59-64. ISBN 978-2-35055-309-2 ==Lähteet== ==Aiheesta muualla== * Kanavan kotisivut Luokka:Ranskalaiset televisiokanavat Luokka:Vuonna 2005 perustetut televisiokanavat
Montigny-sur-Armançon

Montigny-sur-Armançon on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Armançonjoen varrella, noin 28 kilometriä Montbardin kaupungista etelään. Kunnassa keskustassa on 1100-luvulta peräisin oleva Saint-Martinin kirkko. Kirkko on katettu laavakivillä, ja on tyyliltään burgundilainen maalaiskirkko. ==Lähteet== ==Aiheesta muualla== Luokka:Côte-d’Orin kunnat
Takamori

Takamori tarkoittaa seuraavia: * Takamori, Japanin maaseutukaupunki Kumamoton prefektuurissa * Takamori, Japanin maaseutukaupunki Naganon prefektuurissa == Sukunimenä == * Saigō Takamori (1828–1877), japanilainen samurai ja poliitikko * Yasuo Takamori (s. 1934), japanilainen jalkapalloilija.
Semond

Semond on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 26 kilometriä Montbardin kaupungista koilliseen. Kunnassa on 1200-luvulta peräisin oleva Immaculate Conceptionin kirkko, joka on entinen Quincyn luostarin kappeli. ==Lähteet== ==Aiheesta muualla== Luokka:Côte-d’Orin kunnat
Afganistaninspanieli

Afganistaninspanieli on todennäköisesti sukupuuttoon kuollut afganistanilainen koirarotu. == Ulkonäkö == Afganistaninspanieli oli pienikokoinen, pitkäkarvainen ja punavalkoinen spanieli.Morris, Desmond. Dogs - The Ultimate Dictionary of Over 1000 Dog Breeds, s. 698. Trafalgar Square, 2008: North Pomfret, Vermont. == Alkuperä == Englantiin vietiin vuonna 1929 kaksi rodunedustajaa, jotka esitettiin samana vuonna Cruftsissa. ==Lähteet== Luokka:Aasialaiset koirarodut Luokka:Sukupuuttoon kuolleet koirarodut Luokka:Spanielit
Anatolianmastiffi

Anatolianmastiffi on turkkilainen koirarotu. Sitä ei tule sekoittaa aiemmin "anatoliankoirana" tunnettuun kangalinkoiraan. == Ulkonäkö == Anatolianmastiffi on massiivinen ja painaa noin 91 kg. Väritys on joko fawn tai brindle, molemmissa tapauksissa mustalla maskilla.Morris, Desmond. Dogs - The Ultimate Dictionary of Over 1000 Dog Breeds, s. 698. Trafalgar Square, 2008: North Pomfret, Vermont. ==Lähteet== Luokka:Lähi-idän koirarodut Luokka:FCI:n ulkopuoliset rodut Luokka:Vuoristokoirat
Nammo

Nammo on ilmailu- ja puolustusalan yritys, jonka pääkonttori on Norjassa. Yhtiöllä on yli . Vuodesta 2005 Nammon omistavat puoliksi Patria ja Norjan valtio. Suomessa konserniin kuuluu Nammo Lapua. Nammo osti Yhdysvalloissa sijaitsevan Talley Defense Systemsin vuonna 2007. Nammo valmistaa muun muassa ohjusten moottoreita. == Heracles == Euroopan avaruusjärjestö ESA myönsi vuonna 2019 Nammolle sopimuksen kehittää rakettimoottori Heracles-tehtävän kuulaskeutujaa varten. Tehtävässä on tarkoitus laskea avaruusalus Kuun napa- alueelle vuonna 2026, kerätä näytteitä ja toimittaa ne Gateway-asemalle, jossa astronautit vastaanottavat ne ja toimittavat edelleen Maahan. Heraclesin on korvannnut European Large Logistics Lander -projekti (EL3), joka kytkeytyy Artemis-ohjelmaan. == Lähteet == Luokka:Aseteollisuusyritykset
Memoria

Memoria on vuonna 2021 valmistunut Apichatpong Weerasethakulin ohjaama elokuva. Sen pääosaa näyttelee Tilda Swinton. Elokuva sai maailmanensi-iltansa Cannesin elokuvajuhlilla 15. heinäkuuta 2021, ja laajempaan levitykseen se pääsi vuoden 2022 aikana. Memoria oli Kolumbian ehdotus parhaan kansainvälisen elokuvan Oscar-ehdokkaaksi vuoden 2022 Oscar-gaalassa, mutta sitä ei lopulta valittu ehdolle. == Juoni == Kolumbiassa asuva Jessica (Tilda Swinton) herää eräänä aamuna kovaan, jysähtävään ääneen, jota muut ihmiset eivät mitä ilmeisimmin kuule. Tapauksen vaivaama Jessica pyrkii nuoren äänisuunnittelija Hernánin (Juan Pablo Urrego) avulla luomaan kuulemansa äänen uudelleen, siinä lopulta onnistuen. Ääni ei jätä Jessicaa rauhaan, ja hän kuulee sen milloin missäkin, ja lopulta hän päättää lähteä yksin maaseudulle. Siellä hän kohtaa miehen, jonka nimi on myös Hernán, ja he keskustelevat miehen oudosta yhteydestä maahan ja heidän omituisesti yhdistyvistä muistoistaan. == Vastaanotto == Elokuvasivusto Rotten Tomatoes ilmoittaa 88 prosentin kriitikoista antaneen Memorialle positiivisen arvostelun. Sivustolla arvostetaan sitä, miten ohjaaja Weerasethakulin ensimmäinen englanninkielinen elokuva onnistuu säilyttämään ohjaajalle ominaisen lyyrisen elokuvakielen. Helsingin Sanomien elokuvakriitikko Juho Typpö antoi Memorialle täydet viisi tähteä; Typpö kirjoittaa Memorian olevan "Apichatpong Weerasethakulia omimmillaan. Verkkainen, rauhallinen, meditatiivinen, monitasoinen. Ja mestariteos". Elokuvalehti Episodin kriitikko Maria Lättilä puolestaan antoi Memorialle kaksi tähteä viidestä. Hän kirjoittaa: "Weerasethakul ei tarjoa katsojalle vastauksia vaan pinoaa kysymystä toisen päälle. Se on ahdistavaa ja saa katsojan usein tuntemaan itsensä voimattomaksi. Siinä itsessään on jotain kaunista ja ihailtavaa, ja Memoria onkin ennen kaikkea metafyysinen kokemus". == Lähteet == Luokka:Vuoden 2021 elokuvat
Tehtaan varjosta (albumi)

Tehtaan varjosta on Goonin toinen pitkäsoitto, joka julkaistiin vuonna 2009. ==Kappaleet== # # # # # # # # # # # # == Kokoonpano == * Juho Jantunen – laulu, trumpetti, kitara, piano * Tatu Ljokkoi – basso, laulu * Jussi Hartonen – kitara, laulu, huuliharppu * Hank Hendersson – rummut, laulu, trumpetti * Matti Vuolahti – pasuuna, laulu * Lasse Kuismanen - mandoliini, laulu === Vierailevat muusikot === * Teemu Aalto – kitara, laulu, perkussiot, syntetisaattori Luokka:Vuoden 2009 albumit Luokka:Suomalaiset punkalbumit Luokka:Ska punk -albumit
Ed Case

Edward "Ed" Espenett Case (s. 27. syyskuuta 1952) on havaijilainen asianajaja ja poliitikko, joka on vuodesta 2019 lähtien toiminut osavaltionsa edustajana Yhdysvaltain edustajainhuoneessa. Hän edustaa demokraatteja ja Havaijin 1. vaalipiiriä. == Tausta ja yksityiselämä == Case syntyi Hilon kaupungissa Havaijilla vuonna 1952. High schoolin jälkeen Case muutti mantereelle opiskelemaan. Hän aloitti opintonsa Massachusettsissa Williams Collegessa pääaineenaan psykologia ja valmistui vuonna 1975. Valmistuttuaan Case työskenteli kongressiedustaja Spark Matsunagan laillisena avustajana vuoteen 1978 asti. Tämän jälkeen hän alkoi kiinnostua politiikasta, ja uskoi lakiopintojen tulevan tarpeeseen mahdollisissa vaaleissa. Case muutti opiskelemaan Kalifornian yliopistoon, josta hän valmistui oikeustieteiden tohtoriksi vuonna 1981. Case on naimisissa Audrey Nakamuran kanssa. Parilla on neljä lasta ja lapsenlapsia. Uskonnolliselta vakaumukseltaan Case on protestantti. == Poliittinen ura == Havaijin 1. vaalipiiri kattaa noin puolet O'ahun saaresta: Honolulun kaupungin ja joitakin ympäröiviä kuntia. 2. vaalipiiri kattaa koko muun osavaltion. Case on toiminut molempien vaalipiirien edustajana edustajainhuoneessa. Ensimmäistä kertaa hänet valittiin Havaijin edustajainhuoneeseen vuonna 1994 ja hän istui siellä vuoteen 2002 asti, kunnes nousi Yhdysvaltain edustajainhuoneeseen. Case alkoi arkistoida materiaalia edustajainurastaan sekä osavaltion että liittovaltion tasolla. Tähän kuuluu myös mm. kampanjamateriaalia Casen epäonnistuneista kuvernööri- ja senaattorikampanjoista. Materiaali lahjoitettiin Havaijin yliopistolle Mānoassa vuonna 2007 ja sen on tarkoitus avautua tutkimusmateriaaliksi vuonna 2037. == Lähteet == Luokka:Vuonna 1952 syntyneet Luokka:Havaijilaiset poliitikot Luokka:Elävät henkilöt
Tuulikki Orrenmaa

Tuulikki Orrenmaa (s. 23. huhtikuuta 1939) on suomalainen kuoronjohtaja ja opettaja.Tuulikki Orrenmaa Porstua-verkkopalvelu: Pohjalaiset musiikintekijät Orrenmaa kirjoitti Kauhavan yhteiskoulusta ylioppilaaksi vuonna 1959 ja valmistui Helsingin opettajakorkeakoulusta kansakoulun opettajaksi vuonna 1962. Musiikkiin erikoistuneen luokanopettajan pätevyyden hän sai vuonna 1969. Vuonna 1974 Orrenmaa aloitti Seinäjoen tyttökuoron johtamisen.Musiikkineuvos Tuulikki Orrenmaa... Helsingin Sanomat Kuoro on julkaissut lukuisia levytyksiä, ja Orrenmaa on kuoron kanssa tehnyt kansainvälisiä esiintymisiä Euroopassa, Amerikassa, Afrikassa ja Aasiassa. Kuoro on saavuttanut myös kansainvälistä kilpailumenestystä. Orrenmaalla on musiikkineuvoksen arvonimi. Lisäksi hänelle myönnettiin vuonna 1982 Seinäjoen kaupungin kulttuuripalkinto, vuonna 1984 Artturi Leinosen palkinto, vuonna 1987 Yleisradion kunniapunnus ja vuonna 1987 kouluhallituksen Cygnaeus-palkinto. Nuorten Kuoroliitto ry myönsi Orrenmaalle vuonna 2003 Heinz Hoffman -mitalin. Orrenmaa on naimisissa, ja hänellä on kaksi lasta sekä monia lapsenlapsia. == Lähteet == Luokka:Suomalaiset kuoronjohtajat Luokka:Suomalaiset opettajat Luokka:Vuonna 1939 syntyneet Luokka:Elävät henkilöt
H’restivka

H’restivka (; ); vuosina 1958-2016 Kirovske (; ); vuoteen 1958 saakka Nova H’restivka (); on kaupunki Ukrainan Donetskin alueen Horlivkan piirissä. H’restivka sijaitsee vajaa 40 kilometriä piirikeskus Horlivkan keskustasta kaakkoon ja 75 kilometriä aluekeskus Donetskista itäkoilliseen. Ukrainan tilastokeskus arvioi kaupungin väkiluvuksi 27 441 asukasta vuoden 2021 alussa. Vuoden 2001 väestönlaskennassa väkiluku oli 30 910\. Tuolloin 46 prosenttia asukkaista oli ukrainalaisia, 48 prosenttia venäläisiä ja 2 prosenttia valkovenäläisiä. Ukrainan vuonna 2020 tekemän aluehallintouudistuksen jälkeen kaupunki on virallisesti kuulunut Horlivkan piiriin; tätä ennen se oli alueellisesti merkittävä kaupunki. Käytännössä kaupunki on kuitenkin ollut huhtikuusta 2014 lähtien osa Venäjän ohjaamaa separatistista Donetskin kansantasavaltaa, joka samoin kuin venäläiset miehittäjät käyttävät kaupungista neuvostoajalta peräisin olevaa venäjänkielistä nimeä Kirovskoje. Paikkakunta mainitaan vuonna 1954 Nova H’restivkan työläiskylänä, jonka läheisyyteen perustettiin kaivoksia. Paikkakunnan asutushistoria ulottuu tätävarhaisemmaksi. Kaupungin aseman se sai vuonna 1958. Väkiluku oli 16 300 vuonna 1959 ja 20 400 vuonna 1979. == Lähteet == ==Aiheesta muualla== *Neuvostoajan topografiakartta (vlasenko.net) Luokka:Donetskin alueen kaupungit Luokka:Horlivkan piiri
Havaijin territorio

Havajin territorio (havaijiksi Panalāʻau o Hawaiʻi, ) oli Yhdysvaltoihin kuuluva territorio, joka käsitti nykyisen samannimisen osavaltion alueen. Territorio perustettiin vuonna 1900 ja se lakkautettiin 59 vuotta myöhemmin, kun Havaijista tuli osavaltio. == Tausta == Havaiji yhdistyi kuningaskunnaksi vuonna 1795, jonka jälkeen se alkoi avautua ulkomaailmalle. Etenkin amerikkalaisia saapui sankoin joukoin pitämään sokeri- ja hedelmäplantaaseja. Vuonna 1893 joukko amerikkalaisia liikemiehiä syrjäytti Havaijin kuningattaren Lili'uokalanin, mikä johti kuningaskunnan kaatumiseen. Tämän jälkeen Stanford Dolen johdolla perustettiin Havaijin tasavalta, joka ilmoitti haluavansa liittyä osaksi Yhdysvaltoja. Yhdysvallat hyväksyi ehdotuksen saatuaan Filippiinit haltuunsa Espanjan–Yhdysvaltain sodan jälkeen, ja vuonna 1898 liitti Havaijin osaksi Yhdysvaltoja. Territorio alueesta tuli kaksi vuotta myöhemmin. == Terriotoriona == Territorion oli tarkoitus olla väliaikainen ratkaisu ja Havaijista haluttiin tehdä osavaltio jo 1910-luvulla. Ensimmäinen esitys osavaltioksi nousemisesta kaatui kongressissa helmikuussa 1919. Syyksi on yleisesti katsottu amerikkalaisten lainsäätäjien kielteinen asenne Havaijia, jonka väestöstä merkittävä osa ei ollut valkoisia, kohtaan. Pearl Harborin hyökkäyksen jälkeen Havaijilla astui voimaan sotatila, jonka nojalla mm. kaikilta asukkailta, lapsia lukuun ottamatta, kerättiin sormenjäljet ja rantojen valokuvaaminen kiellettiin. Japanilaistaustaiset asukkaat joutuivat tiukan valvonnan alaisuuteen. Sotatilan aikana territoriota johti sotilashallitus, joka piti päämäjaa 'Iolanin palatsissa käyttäen kaikkea valtaa. Toisen maailmansodan aikana Havaijilla aloitettiin ns. Speak American -kampanja. Esimerkiksi kaikki muut kuin englanninkieliset mediat lakkautettiin ja japanin kielen puhumista karsastettiin. == Tie osavaltioksi == 1940-luvulle tultaessa kaksi kolmasosaa havaijilaisista äänioikeutetuista kannatti Havaijin muuttamista osavaltioksi. Asian edistämiseksi ei juurikaan saatu tehtyä mitään toisen maailmansodan aikana. Lakialoite territorion muuttamisesta osavaltioksi tehtiin vuosina 1947, 1950, 1951 ja 1953, mutta yksikään niistä ei mennyt läpi kongressin molemmissa kamareissa. Vuonna 1957 presidentti Eisenhower nimitti kuvernööriksi William Quinnin. Maaliskuussa kaksi vuotta myöhemmin Yhdysvaltain kongressi hyväksyi Eisenhowerin ehdotuksen Havaijin osavaltiosta. Havaijilla järjestettiin 21. elokuuta 1959 kansanäänestys alueen statuksen muuttamisesta osavaltioksi, joka hyväksyttiin. Havaijin territorio lakkautettiin tämän seurauksena, kun Havaijista tuli Yhdysvaltain 50. osavaltio. Quinn valittiin osavaltion ensimmäiseksi kuvernööriksi ja hän palveli kaksi kautta. == Lähteet == territorio Luokka:Yhdysvaltain entiset territoriot
Bad Kissingenin piirikunta

Bad Kissingenin piirikunta () on piirikunta Unterfrankenin hallintopiirissä Baijerin osavaltiossa Saksassa. Piirikunnan pinta-ala on 1 137 neliökilometriä, ja siihen kuuluu 26 kuntaa. Vuoden 2020 lopussa piirikunnassa oli 103 169 asukasta. Piirikunnan keskus on Bad Kissingen, joka on piirikunnan suurin kaupunki. == Lähteet == == Aiheesta muualla == *Piirikunnan verkkosivut Luokka:Baijerin piirikunnat Luokka:Unterfranken
Bambergin piirikunta (Baijeri)

Bambergin piirikunta () on piirikunta Oberfrankenin hallintopiirissä Baijeriin osavaltiossa Saksassa. Piirikunnan pinta-ala on 1 168 neliökilometriä, ja siihen kuuluu 36 kuntaa. Vuoden 2020 lopussa piirikunnassa oli 147 497 asukasta. Piirikunnan keskus on Bamberg, joka ei kuitenkaan itse kuulu piirikuntaan. Väkiluvultaan piirikunnan suurin kunta on Hirschaid. == Lähteet == == Aiheesta muualla == *Piirikunnan verkkosivut Luokka:Baijerin piirikunnat Luokka:Oberfranken
Saana Valkama

Saana Valkama -nimisiä henkilöitä ovat: * Saana Valkama (s. 1994), suomalainen jääkiekkoilija * Saana Valkama (s. 2003), suomalainen jalkapalloilija.
Jalmari Hemminki

Jalmari Matias Hemminki (22. toukokuuta 1903 Alavus – 20. helmikuuta 1987 Seinäjoki) oli suomalainen kauppias, yrittäjä ja yritysjohtaja, joka sai liikenneneuvoksen arvonimen. Hemmingin vanhemmat olivat kauppias Heikki Hemminki ja Helmi Elisabet Selkämaa ja puoliso Alli Rauha Maria Honkavaara. Hemminki kävi kauppakoulun Vaasassa ja meni vuonna 1923 Alavuden Puunjalostusteollisuus -yhtiön palvelukseen, jossa hän työskenteli sittemmin pitkään konttoripäällikkönä. Hemmingin pojan Juhanin perustettua autoliikkeen mutta lähdettyä vuonna 1959 Kanadaan liike siirtyi Juhani Hemmingin isälle Jalmarille ja kahdelle veljelle. Kun Juhani Hemminki palasi Suomeen ja perusti uuden autoliikkeen, molemmat yhdistettiin vuonna 1963 ja yrityksen yhteyteen perustettiin myös autokoulu. Hemmingin Autoliikkeestä kasvoi alueellisesti merkittävä yritys Etelä-Pohjanmaalle, jolla oli useita toimipaikkoja maakunnan eri puolilla. Liikenneneuvoksen arvonimen vuonna 1974 saaneella Hemmingillä oli myös laajemmin vaikutusta talousalueella. Hän oli muun muassa perustamassa jo vuonna 1952 Etelä-Pohjanmaan kauppakamaria. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset kauppiaat Luokka:Vuonna 1903 syntyneet Luokka:Vuonna 1987 kuolleet
Pekka Hietala

Pekka Hietala (24. kesäkuuta 1904 Joensuu – 5. maaliskuuta 1995 Joensuu) oli suomalainen kauppias ja liikennöintialan yrittäjä ja yritysjohtaja, joka sai liikenneneuvoksen arvonimen. Hietalan vanhemmat olivat maanviljelijä Pekka Hietala ja Anna Mutanen ja puoliso 1932–1986 Elvi Johanna Nevalainen. Hietala kävi kauppakoulun Joensuussa ja toimi myymäläapulaisena sekä matkarahastajana. Hän perusti veljensä Ari Hietalan kanssa vuonna 1928 linja-autoliikkeen ja ryhtyi ajamaan Joensuu–Polvijärvi–Perttilahti-reittiä sekä Joensuun keskustan ja Utran yhdysliikennettä. Seuraavana vuonna veljekset sopivat yhdysliikenteestä myös laivayhtiön kanssa Kuopion ja Joensuun välillä. Vuonna 1930 Pekka Hietala perusti Joensuuhun myös talouskaupan ja myöhemmin sille sivuliikkeet Kontiolahdelle ja Polvijärvelle. Näistä hän luopui vuonna 1941. Veljesten linja-autoliiketoiminta siirrettiin vuonna 1936 uuteen Savo-Karjalan Linja -yhtiöön, josta muodostui sittemmin Pohjois-Karjalan merkittävimpiä alallaan, vaikkakin Ari Hietala erosi siitä jo vuonna 1947. Eläkkeelle yrityksen toimitusjohtajan tehtävästä vuonna 1979 jäänyt Pekka Hietala sai liikenneneuvoksen arvonimen vuonna 1977, ensimmäisenä pohjoiskarjalaisena henkilönä. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1904 syntyneet Luokka:Vuonna 1995 kuolleet
Marusja Tšurai

Marusja Tšurai oli ukrainalainen laulaja, joka tarinan mukaan asui Pultavassa vuosina 1625–1650. Tšurain sanotaan kirjoittaneen muutamia edelleen suosittuja lauluja, kuten "Oi, ne hody, Hrytsju" ('Älä lähde juhliin, Hryts'), "Kotylysia vozy z hory" ('Vaunut vierivät mäkeä alas') ja "Za svit vstaly kozatšenky" ('Kasakat heräsivät aamunkoitteessa'). Kaikkiaan hänen nimiinsä on pantu 23 laulua.Struk 1990, s. 158 Laulun "Hryts" teemaa on käytetty kymmenkunnassa ukrainalaisessa romaanissa, useissa näytelmissä ja runoissa. Tunnetuin lauluun perustuva romaani on Olha Kobyljanskan V nediliu rano zillia kopala ('Pyhäaamuna hän kaivoi yrttejä'). Laulu on käännetty saksaksi ja ranskaksi 1800-luvun alussa. Tšurain lauluja on julkaistu kokoelmana Divtšyna z lehendy – Marusja Tšurai (1967, 1974, 'Legendan tyttö – Marusja Tšurai'), jossa on Leonid Kaufmanin kirjoittama elämäkerta. Lina Kostenkon historiallinen runoromaani Marusja Tšurai ilmestyi 1979 Kiovassa. Kostenkon romaanissa Tšurai sai hirttotuomion, mutta D. H. Struk muistuttaa artikkelissaan, että Marusja Tšurain elämästä ei ole tarkkaa historiallista tietoa vaan kuva hänestä perustuu tarinoihin.Struk 1990, s. 155, 157 ==Lähteet== * ===Viitteet=== ==Aiheesta muualla== Luokka:Ukrainalaiset laulajat Luokka:Ukrainalaiset säveltäjät Luokka:1600-luku Luokka:Syntymävuosi puuttuu Luokka:Kuolinvuosi puuttuu
Rudolf Hoernle

August Friedrich Rudolf Hoernle (Rudolf Hoernlé tai A. F. Rudolf Hoernle; 1841 Intia – 1918) oli saksalainen kielitieteilijä, joka oli aikansa johtavia muinaisintialaisten käsikirjoitusten asiantuntijoita.Hoernlé, (Augustus Frederic) Rudolf. Oxford Dictionary of National Biograbhy. Hoernle syntyi Intiassa, jossa hänen saksalainen isänsä toimi anglikaanisen kirkon lähetyssaarnaajana. Hän suoritti yliopistotutkinnon Sveitsissä ja siirtyi jatko-opiskelijaksi Lontooseen perehtymään sanskritin kieleen Theodor Goldstückerin opastuksella. Vuonna 1865 hän palasi Intiaan ja toimi aluksi filosofian opettajana Benaresissa. Samalla hän perehtyi syvällisesti vanhoihin indoarjalaisiin kieliin ja muinaisintialaisiin käsikirjoituksiin. Myöhemmin hän asui Kalkutassa ja Oxfordissa. Hoernlesta tuli yksi tunnetuimmista orientalisteista, kun hän vuonna 1881 pystyi tulkitsemaan Intian luoteisosasta löytyneitä käsikirjoituskatkelmia, joiden ennestään tuntematon kirjaimisto oli totuttua vanhemmalta ajalta ja jota muut tutkijat eivät osanneet lukea. Hänen tunnetuimmat tutkimuskohteensa olivat Keski-Aasiasta löytyneet Bowerin käsikirjoitus (1891) ja Weberin käsikirjoitus (1893). Kaikkiaan hän julkaisi 115 tieteellistä teosta, artikkelia ja tutkielmaa. Hoernle sai tahran tutkijanmaineelleen, kun hän 1890-luvulla erehtyi pitämään hotanilaisen antiikkikauppias Islam Akhunin myymiä “muinaisia kirjoituksia” aitoina. Teksteissä oli Akhunin omatekoisia kirjoitusmerkkejä, joita Hoernle yritti parhaansa mukaan tulkita teoksissaan. Tutkimusmatkailija Marc Aurel Stein oli kuitenkin epäluuloinen ja sai Akhunin vuonna 1901 myöntämään tehneensä tekstit itse. Hoernle peitti virheensä poistamalla väärät tiedot teostensa uusista painoksista mainitsematta korjauksista sanallakaan. ==Lähteet== Luokka:Orientalistit Luokka:Saksalaiset kielitieteilijät Luokka:Vuonna 1841 syntyneet Luokka:Vuonna 1918 kuolleet
Ruususuomuaratti

Ruususuomuaratti (Pyrrhura roseifrons) on suomuaratteihin kuuluva lintulaji. Se on vastikään erotettu omaksi lajikseen, ja aiemmin sitä pidettiin täpläsuomuaratin (Pyrrhura picta) alalajina. == Lähteet == == Aiheesta muualla == *Laji.fi: Ruususuomuaratti (Pyrrhura roseifrons) *iNaturalist: Ruususuomuaratti (Pyrrhura roseifrons) *UniProt: Taxonomy - Pyrrhura roseifrons (Red-crowned parakeet) *Global Biodiversity Information Facility (GBIF): Pyrrhura roseifrons Luokka:Suomuaratit
Amazoniansuomuaratti

Amazoniansuomuaratti (Pyrrhura amazonum) on suomuaratteihin kuuluva papukaijalaji. Se on erotettu omaksi lajikseen vastikään, ja aiemmin sitä pidettiin täpläsuomuaratin (Pyrrhura picta) alalajina. == Lähteet == == Aiheesta muualla == *Laji.fi: Amazoniansuomuaratti (Pyrrhura amazonum) *iNaturalist: Amazoniansuomuaratti (Pyrrhura amazonum) *UniProt: Taxonomy - Pyrrhura amazonum (Santarem parakeet) *Global Biodiversity Information Facility (GBIF): Pyrrhura amazonum Luokka:Suomuaratit
Kirjosuomuaratti

Kirjosuomuaratti (Pyrrhura griseipectus) on suomuaratteihin kuuluva papukaijalaji. Sitä pidettiin aiemmin raitasuomuaratin (Pyrrhura leucotis) alalajina. ==Lähteet== == Aiheesta muualla == *Laji.fi: Kirjosuomuaratti (Pyrrhura griseipectus) *iNaturalist: Kirjosuomuaratti (Pyrrhura griseipectus) *UniProt: Taxonomy - Pyrrhura griseipectus (Gray-breasted parakeet) *ITIS: Pyrrhura leucotis griseipectus *Global Biodiversity Information Facility (GBIF): Pyrrhura griseipectus Luokka:Suomuaratit Luokka:Uhanalaiset linnut
Rondelli

Rondelli () on pyöreä tai puolipyöreä matalahko tykkitorni puolustusmuurissaAikio ja Vornanen 1993, s. 533, jota Suomessa ja Ruotsissa on kutsuttu myös nimillä rundeli tai posteiji. Suomessa rondelleja on rakennettu Hämeen linnaan sekä Viipurin kaupunginmuurin vahvistukseksi. Kustaa Vaasa pyrki 1500-luvulla lujittamaan Suomen puolustusta, ja Hämeen linnaan rakennettiin kaksi vankkaa tykkitornia. Viipurin kaupunginmuurin osaksi oli myös tarkoitus rakentaa kaksi vahvaa, silloisen italialaisen linnoitustaidon mukaan suunniteltua pyöreää ampumatornia. Lopulta niistä rakennettiin vain toinen, niin sanottu Pyöreä torni. == Kuvagalleria == Kuva:CastleOfHame 29042006 inside.JPG|Hämeen linnan rondellin sisäkuva Kuva:Vyborg 06-2012 various listed 12.jpg|Viipurin pyöreä torni == Katso myös == *Ympyräkaivanto, jota kutsutaan myös rondeliksi == Lähteet == *Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === Luokka:Linnoitukset
Tummasuomuaratti

Tummasuomuaratti (Pyrrhura lucianii) on suomuaratteihin kuuluva papukaijalaji. Se on erotettu omaksi lajikseen vastikään, ja aiemmin sitä pidettiin täpläsuomuaratin (Pyrrhura picta) alalajina. == Lähteet == == Aiheesta muualla == *Laji.fi: Tummasuomuaratti (Pyrrhura lucianii) *iNaturalist: Tummasuomuaratti (Pyrrhura lucianii) *UniProt: Taxonomy - Pyrrhura lucianii (Bonaparte's parakeet) *Global Biodiversity Information Facility (GBIF): Pyrrhura lucianii Luokka:Suomuaratit
Unhallowed

Unhallowed on yhdysvaltalaisen The Black Dahlia Murderin esikoisalbumi. Se julkaistiin Metal Blade Recordsin toimesta 17. kesäkuuta 2003. __NOTOC__ == Kappaleet == == Kokoonpano == * Trevor Strnad – laulu * Brian Eschbach – kitara, taustalaulu * John Kempainen – kitara * David Lock – basso * Cory Grady – rummut == Arvostelut == * Imperiumi: 7/10Black Dahlia Murder, The - Unhallowed Viitattu 13.1.2023. * Metal Storm: * Scene Point Blank: == Lähteet == == Aiheesta muualla == * * Albumi Unhallowed discogs.com -sivustolla * Albumi Unhallowed Bandcamp -sivustolla Luokka:Vuoden 2003 esikoisalbumit Luokka:Yhdysvaltalaiset melodisen death metalin albumit
Sinimora

Sinimora (Antimora rostrata) eli aiemmalta nimeltään sinisiimaturska on moriin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Sinimora voi kasvaa suurimmillaan 70-75 cm pitkäksi ja naaraat ovat koiraita kookkaampia. Ruumiinmuodoltaan laji on pitkänomainen ja kuono työntyy eteenpäin. Ensimmäisen selkäevän etumaiset ruodot ovat pidentyneet ja taaempi selkäevä on pitkä. Kalan alaleuassa on viiksisäie. Sinimoran väritys vaihtelee tummansinisestä lähes mustaan. ==Levinneisyys ja elintavat== Sinimoran levinneisyysalue on erittäin laaja ja lajia tavataan Atlantista, Intian valtamerestä sekä Tyynenmeren eteläosista. Laji liikkuu lauhkeissa ja viileissä vesissä useimmiten 1 300-2 500 metrin syvyydessä. Sinimora muodostaa ryhmiä iän ja koon mukaan. Täysikasvuiset kalat elävät syvemmällä ja kauempana rannikosta kuin nuoret. Lajin ravintoa ovat äyriäiset, kalat ja kalmarit. ==Lähteet== Luokka:Turskakalat
Jussi Rantamäki

Jussi Rantamäki (s. 1980 Kokkola) on suomalainen elokuvatuottaja. Rantamäki suoritti kulttuurituotannon kandidaatintutkinnon vuonna 2004. Opintojensa aikana ja niiden jälkeen hän työskenteli apulaisohjaajana ja kuvauspaikkajärjestäjänä. Vuonna 2008 Rantamäki siirtyi tuottajaksi Elokuvayhtiö Aamuun. Rantamäki on käyny kansainvälisen EAVE- tuottajakoulutuksen. Rantamäen tuotannot ovat päässeet isojen kansainvälisten elokuvafestivaalien ohjelmistoihin sekä kilpasarjoihin. Esikoistuotannoista Hannaleena Haurun Älä kuiskaa ystävän suuhun sai ensiesityksen Berlinalessa 2009. Juho Kuosmasen Taulukauppiaat esitettiin Cannesin Cinéfondation-sarjassa vuonna 2010. Juho Kuosmasen Hymyilevä mies voitti Cannesin Un Certain Regard -sarjan 2016 ja Hytti nro 6 voitti festivaalin Grand Prix -palkinnon 2021. 2022 Rantamäen yhdessä Emilia Haukan kanssa tuottama ja Mikko Myllylahden ohjaama Metsurin tarina voitti Cannesin elokuvajuhlien Kriitikoiden viikon niin kutsutun levityspalkinnon (Prix Fondation Gan à la Diffusion). Rantamäen tuottama Hymyilevä mies voitti 2017 parhaan elokuvan Jussi-palkinnon ja palkittiin sen lisäksi seitsemällä muulla Jussi-palkinnolla. Hytti nro 6 sai parhaan elokuvan Jussi-palkinnon 2022. Rantamäen ja Emilia Haukan tuottama ja Elina Talvensaaren ohjaama Neiti Aika sai parhaan dokumenttielokuvan Jussin 2021. Jussi-gaalassa 2024 Rantamäen ja Emilia Haukan tuottamat Tia Kouvon Mummola sai parhaan elokuvan Jussin ja Elina Talvensaaren ohjaama lyhytelokuva How to Please voitti parhaan lyhytelokuvan Jussin. Rantamäki on palkittu kaksi kertaa vuoden elokuvatuottaja -palkinnolla. == Valikoitu filmografia == * Älä kuiskaa ystävän suuhun (2009) * Taulukauppiaat (2010) * Kaikella rakkaudella (2013) * Hymyilevä mies (2016) * Lauri Mäntyvaaran tuuheet ripset (2017) * Neiti Aika (2019) * Fucking with Nobody (2020) * Ensilumi (2020) * Hytti nro 6 (2021) * Metsurin tarina (2022) * Mummola (2023) == Palkinnot ja tunnustukset == * Saarijärven elokuvaviikon Matti Pellonpää -palkinto 2016. * Elokuvataiteen valtionpalkinto marraskuussa 2016 yhdessä Juho Kuosmasen ja J-P Passin kanssa elokuvasta Hymyilevä mies. * Jussi-palkinto 2017 parhaan elokuvan (Hymyilevä mies) tuottamisesta. * Vuoden elokuvatuottaja 2017. * Jussi-palkinto 2022 parhaan elokuvan (Hytti nro 6) tuottamisesta yhdessä Emilia Haukan kanssa. * Vuoden elokuvatuottaja 2022 - yhdessä Emilia Haukan kanssa. * Jussi-palkinto 2024 parhaan elokuvan (Mummola) tuottamisesta yhdessä Emilia Haukan kanssa. ==Lähteet== == Aiheesta muualla == * * Luokka:Suomalaiset elokuvatuottajat Luokka:Jussi-palkinnon saajat Luokka:Elävät henkilöt Luokka:Vuonna 1980 syntyneet
Rukajärvi (järvi)

Rukajärvi () on Uikujoen vesistöön kuuluva järvi Karjalan tasavallan Mujejärven piirin Rukajärven kunnassa Venäjällä. Sen pinta-ala on 10,7 neliökilometriä, valuma-alueen laajuus 69,7 neliökilometriä, keskisyvyys 2,5 metriä ja suurin syvyys 8,0 metriä. Rukajärveen virtaa muutamia puroja. Se laskee Rukajoen kautta Ontajokeen ja edelleen Ontajärveen. Järven kalalajeja ovat siika, muikku, hauki, särki, lahna, säyne, made, ahven ja kiiski. Rukajärven kylä laskee siihen jätevetensä. ==Lähteet== Luokka:Karjalan tasavallan järvet Luokka:Mujejärven piiri Luokka:Uikujoen vesistö
Italian ympäriajo 2022

Italian ympäriajo 2022 (Giro d'Italia 2022) oli järjestyksessään 105. Italian ympäriajo. Se alkoi Budapestista, Unkarista, 6. toukokuuta ja päättyi Veronaan 29. toukokuuta 2022. Kilpailun kolme ensimmäistä etappia kilpailtiin Unkarissa ja 19. etapissa kilpailu kävi myös Slovenian puolella. Kokonaiskilpailun voitti Jai Hindley, ensimmäisenä australialaisena Giron historiassa. Kyseessä oli myös hänen joukkueensa Bora-Hansgrohen ensimmäinen pyöräilyn suuren ympäriajon kokonaiskilpailun voitto. Hindley siirtyi kokonaiskilpailun johtoon toiseksi viimeisellä etapilla ja voitti lopulta minuutin ja 18 sekunnin erolla toisena tulleeseen Ineos Grenadiers-joukkueen ecuadorilaiseen Richard Carapaziin, joka oli ollut kilpailun johtajan paidassa kuudella etapilla ja ennakkosuosikki kilpailun voittajaksi. Kolmanneksi kokonaiskilpailussa tuli espanjalainen Mikel Landa, Bahrain Victorious-joukkueesta, kolmen minuutin ja 24 sekunnin erolla kärkeen. Pistekilpailun voitti ranskalainen Arnaud Démare, Groupama-FDJ-joukkueesta. Démare voitti myös kolme etappia. Mäkikirikilpailun voitti hollantilainen Koen Bouwman, Jumbo-Visma-joukkueesta. Nuorten kilpailun voitti espanjalainen Juan Pedro López, Trek-Segafredo-joukkueesta. López oli myös kymmenen etappia putkeen johtajan paidassa kilpailun keskivaiheilla. Joukkuekilpailun voitti Team Bahrain Victorious. AG2R Citroën-joukkueen Jaakko Hänninen, oli kilpailun ainoa suomalainen osanottaja. Hännisen sijoitus kokonaiskilpailussa oli 90. == Joukkueet == == Etapit == == Kokonaiskilpailu == ==Lähteet== ==Aiheesta muualla== 2022 Luokka:Pyöräilykausi 2022
Uvansjärvi

Uvansjärvi (myös Uvantsajärvi, ) on Uikujoen vesistöön kuuluva järvi Karjalan tasavallan Mujejärven piirin Rukajärven kunnassa Venäjällä. Sen pinta-ala on 5,0 neliökilometriä, valuma-alueen laajuus 22,4 neliökilometriä ja keskisyvyys 3,8 metriä. Uvansjärvi laskee puron kautta Rukajokeen. Sen kalalajeja ovat hauki, särki, salakka, lahna, made, ahven ja kiiski. Järvellä harjoitetaan kalanviljelyä ja Rukajärven kylä ottaa siitä käyttövetensä. ==Lähteet== Luokka:Karjalan tasavallan järvet Luokka:Mujejärven piiri Luokka:Uikujoen vesistö
Nyiragongon purkaus 2021

Nyiragongo-tulivuori Kongon demokraattisessa tasavallassa alkoi purkautua 22. toukokuuta 2021. Kahden miljoonan asukkaan Gomassa aloitettiin evakuointi, mutta kaupunki säästyi suurelta osin ja osa asukkaista pääsi palaamaan nopeasti. Vuoden 2002 purkauksessa 250 menehtyi ja 120 000 joutui kodittomaksi. Laavaa levisi ainakin kaupungin lentokentälle. == Lähteet == Luokka:Onnettomuudet Kongon demokraattisessa tasavallassa Luokka:2000-luvun tulivuorenpurkaukset Luokka:Vuoden 2021 luonnonmullistukset
Emilia Haukka

Emilia Haukka (s. 1986 Luxemburg) on suomalainen elokuvatuottaja. Haukka opiskeli kuvataidekasvatusta ja valmistui taiteen maisteriksi Lapin yliopistosta 2013. Hän päätyi elokuva-alalle yhteisöllisen elokuvantekemisen järjestön Euphoria Borealisin kautta. Haukka on tuottanut puolenkymmentä pitää elokuvaa, joita on palkittu niin kansainvälisesti kuin kotimaassa. Haukan yhdessä Jussi Rantamäen kanssa tuottama Juho Kuosmasen Hytti nro 6 voitti Cannesin Grand Prix -palkinnon 2021. Elokuva voitti parhaan elokuvan Jussi- palkinnon sekä seitsemän muuta Jussi-palkintoa 2022. Elina Talvensaaren ohjaama dokumenttielokuva Neiti Aika sai parhaan dokumentin Jussi-palkinnon 2021. Hamy Ramezanin Ensilumi sai Nordisk Film -palkinnon 2021. Haukan ja Rantamäen tuottama ja Mikko Myllylahden ohjaama Metsurin tarina voitti 2022 Cannesin elokuvajuhlien Kriitikoiden viikon niin kutsutun levityspalkinnon (Prix Fondation Gan à la Diffusion). Haukka sai yhdessä Rantamäen kanssa vuoden elokuvatuottaja -palkinnon 2022. Jussi-gaalassa 2024 Haukan ja Rantamäen tuottama Mummola sai parhaan elokuvan Jussin ja heidän tuottamansa lyhytelokuva How to Please sai parhaan lyhytelokuvan Jussin. == Valikoitu filmografia tuottajana == * Neiti Aika (2019) * Fucking with Nobody (2020) * Ensilumi (2020) * Hytti nro 6 (2021) * Metsurin tarina (2022) * Mummola (2023) * How to Please (lyhytelokuva 2023) * Parvet (2024) == Lähteet == == Aiheesta muualla == * * * Kuvan tekijät: tuottaja Emilia Haukka – Kelaamo Luokka:Suomalaiset elokuvatuottajat Luokka:Jussi-palkinnon saajat Luokka:Vuonna 1986 syntyneet Luokka:Elävät henkilöt
Emil Korsisaari

Otto Emil Korsisaari, vuoteen 1937 Korzard (11. helmikuuta 1907 Nurmijärvi – 23. heinäkuuta 1996 Nurmijärvi) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen. Korsisaaren vanhemmat olivat maanviljelijä Otto Selim Korzard ja Maria Elviira Sillanpää ja puoliso Helvi Costiander. Korsisaari suunnitteli ensin kanttorin uraa, mutta aloitti kuitenkin liikennöinnin vuonna 1927 kuljettamalla kuorma-autolla maitoa ja matkustajia Nurmijärveltä Helsinkiin. Linja-auton hän hankki vuonna 1929 ja perusti vuonna 1935 Nurmijärven Linja-auto -yhtiön, myöhemmin Korsisaari, yrityskumppanin ja tulevan vaimonsa kanssa. Talvisodan ja jatkosodan palveluksen jälkeen Emil Korsisaari jatkoi liikennöitsijänä, mutta perusti vuonna 1957 Nurmijärvelle myös huoltamon, kunnes vuokrasi sen Shellille. Hän harjoitti lisäksi muutaman vuoden kuorma-autoliikennettä. Korsisaaren yhtiö kasvoi useilla yrityskaupoilla ja onnistui vuonna 1985 saamaan haltuunsa Nurmijärven ja Helsingin välisen liikenteen kokonaan. Luovutettuaan yrityksensä johtamisen pojalleen vuonna 1982 Korsisaari jatkoi vielä sen hallituksen puheenjohtajana. Korsisaaren yhtiöihin kuului 2010-luvun alussa kaksitoista yritystä ja yhtymää johti jo perheen kolmas sukupolvi. Liikenneneuvoksen arvonimen Emil Korsisaari sai vuonna 1969. Hänet tunnettiin 1930-luvulla myös moottoripyöräajajana, joka voitti kilpailuissa yli 70 palkintoa. Sotilasarvoltaan Korsisaari oli reservin sotilasmestari.Kuolleet. Liikenneneuvos Emil Korsisaari. Helsingin Sanomat, 16.8.1996, s. 4. ==Lähteet== ==Aiheesta muualla== * Korsisaari-yhtiöiden historiaa Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset moottoripyöräilijät Luokka:Vuonna 1907 syntyneet Luokka:Vuonna 1996 kuolleet
Tauno Korvenoja

Tauno Ismael Korvenoja (14. syyskuuta 1913 Hämeenlinna – 24. maaliskuuta 2000 Forssa) oli suomalainen auto- ja kuljetusalan yrittäjä ja yritysjohtaja, joka sai liikenneneuvoksen arvonimen. Korvenojan isä oli liikennöitsijä Kustaa Korvenoja ja äiti Eliina Kajander. Tauno Korvenojan puoluso oli Aune Linnea Hovila, aiemmin Avellan. Korvenoja kävi kansakoulun ja opiskeli pari vuotta Someron yhteiskoulussa. Koulun ohessa hän työskenteli isänsä omistamassa linja-autoyrityksessä. Oman kuorma-autoyrityksen Korvenoja perusti vuonna 1931, mutta toimi samalla myös kauppiaana ja vilja- ja puutarhatuotteiden välittäjänä. Omissa nimissään hän aloitti linja-autoliikenteen vuonna 1952 ja laajensi liiketoimintaa yritysostoilla. Osamiaan yrityksiä hän kuitenkin myös myi sittemmin eteenpäin. Forssan Auto -yhtiön osakkaaksi tullut Korvenoja hankki koko yhtiön itselleen vuonna 1962. Tämä liike myi ja korjasi autoja. Korvenoja tarjosi myös taksi- ja hinauspalveluja. Hän osallistui aktiivisesti auto- ja kuljetusalan järjestötoimintaan ja hänellä oli myös muita luottamustehtäviä. Liikenneneuvoksen arvonimen Korvenoja sai vuonna 1975. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1913 syntyneet Luokka:Vuonna 2000 kuolleet
Korvenoja

Korvenoja on suomalainen sukunimi, joka on muun muassa seuraavilla henkilöillä: * Aku Korvenoja (1891–1962), maanviljelysneuvos, kansanedustaja (Kansallinen Kokoomus) * Tauno Korvenoja (1913–2000), auto- ja kuljetusalan yrittäjä, liikenneneuvos * Tuomas Korvenoja (s. 1954), raviohjastaja ja -valmentaja
Louhijärvi

Louhijärvi (aiemmin Luovuskajärvi, ) on Kierettijoen vesistöön kuuluva järvi Karjalan tasavallan Louhen piirin Plotinan ja Malinavaaran kunnissa Venäjällä. Sen pinta-ala on 57,9 neliökilometriä, valuma-alueen laajuus 548 neliökilometriä ja keskisyvyys 3,8 metriä. Louhijärvi laskee Louhijoen (ven. Louksa) kautta Kierettijokeen. Sen kalalajeja ovat siika, muikku, kuore, hauki, lahna, särki, made, ahven ja kiiski. Plotinan taajama ottaa järvestä käyttövetensä. ==Lähteet== Luokka:Karjalan tasavallan järvet Luokka:Kierettijoen vesistö Luokka:Louhen piiri
Seinämaalausperiaate

Seinämaalausperiaate (engl. Wall-Picture Principle) on eräs fasetoitua luokitusta varten luoduista tiedon järjestämisen periaatteista. Seinämaalausperiaate kuvaa moniosaisen aiheen osien loogisen järjestyksen. Periaatteen nimessä esiintyy havainnollistava esimerkki: Ennen kuin voi olla seinämaalaus, täytyy olla seinä. Siis riippumaton osa aiheesta (seinä voi olla olemassa ilman seinämaalausta) edeltää riippuvaa osaa (seinämaalaus vaatii toteutuakseen seinän).Kumar 1988, 248 Seinämaalausperiaate kuuluu fasettijärjestyksen periaatteiden ryhmään. Fasettien järjestyksen tulisi pohjautua johonkin yleiseen ohjaavaan periaatteeseen, joka soveltuu kaikkiin aihepiireihin.Kumar 1988, 102 Muut ryhmän periaatteet ovat Kokonaisuus-osa- periaate (Whole-Organ Principle), Lehmä-vasikka-periaate (Cow-Calf Principle) ja Kohde-toiminta-toimija-työkalu-periaate (ActandActand tarkoittaa tässä myös ainesosaa, laajemmin samanlaista osatekijää kuin aktantti (actant) kielitieteessä.-Action-Actor-Tool Principle).Ranganathan 1967, 42 ==Lähteet== * * * ===Viitteet=== Luokka:Luokittelujärjestelmät
Seán Ó Fearghaíl

Seán Ó Fearghaíl (s. 17. huhtikuuta 1960) on irlantilainen Fianna Fáil -puoluetta edustava poliitikko, joka on toiminut Irlannin parlamentin Oireachtasin alahuoneen eli Dáil Éireannin jäsenenä vuodesta 2002 ja sen puhemiehenä eli Ceann Comhairlena vuodesta 2016 lähtien. Ó Fearghaíl pyrki Dáil Éireanniin vuosien 1987, 1989 ja 1992 parlamenttivaaleissa Kildaren vaalipiiristä muttei tullut valituksi. Vuosien 1991 ja 1997 paikallisvaaleissa hänet valittiin Kildaren kreivikunnanvaltuustoon. Vuoden 1997 parlamenttivaaleissa hän pyrki jälleen Dáil Éireanniin Kildare Southin vaalipiiristä, ja myöhemmin samana vuonna parlamentin ylähuoneeseen Seanad Éireanniin maatalouspaneelin toimittamassa vaalissa. Vuonna 2000 Ó Fearghaíl valittiin Seanad Éireanniin, jossa hän istui, kunnes vuoden 2002 parlamenttivaaleissa hänet valittiin Dáil Éireanniin Kildare Southin vaalipiiristä. Hänet valittiin uudelleen samasta vaalipiiristä vuosien 2007, 2011 ja 2016 parlamenttivaaleissa. Vuoden 2016 vaalien jälkeen Ó Fearghaíl valittiin Dáil Éireannin puhemieheksi eli Ceann Comhairleksi. Puhemiehen vaali suoritettiin ensimmäistä kertaa suljetulla lippuäänestyksellä. Puhemiehenä hän säilytti paikkansa Dáil Éireannissa automaattisesti vuoden 2020 parlamenttivaaleissa, joiden jälkeen hänet valittiin puhemieheksi uudelleen. Ó Fearghaíl puhuu sujuvasti iiriä. == Lähteet == Luokka:Vuonna 1960 syntyneet Luokka:Elävät henkilöt Luokka:Irlantilaiset poliitikot
Pinocchio (vuoden 2022 elokuva)

Pinocchio on vuonna 2022 Disney+-tilausvideopalveluun julkaistu Robert Zemeckisin ohjaama musikaalifantasiaelokuva. Se perustuu Disneyn samannimiseen animaatioelokuvaan vuodelta 1940. Elokuva julkaistiin 8. syyskuuta 2022. == Näyttelijät == === Alkuperäiset === === Suomenkieliset ääninäyttelijät === Muissa rooleissa ovat Hertta Luoma, Iivari Luomala, Jeremy Kiberu, Senni Peltoniemi, Isabel Suvanne ja Valo Eklund. Suomenkielisen version on ohjannut Joonathan Kettunen ja kääntänyt Aki Heinlahti. == Vastaanotto == Elokuva sai varsin kehnon vastaanoton. Elokuvien arvostelusivusto Metacriticin käyttäjät antoivat elokuvalle arvosanan 1.9 kymmenestä, joka merkitsee "ylivoimaista vastenmielisyyttä". Myös monien merkittävien lehtien arvostelijat antoivat elokuvalle huonoja arvosteluja. Sen on myös kritisoitu olevan "sieluton" ja olevan "yksi uusi huono Disney-uudelleenfilmatisointi". == Lähteet == == Aiheesta muualla == * Luokka:Vuoden 2022 yhdysvaltalaiset elokuvat‎ Luokka:Disneyn uudelleenfilmatisoinnit Luokka:Disney+-alkuperäiselokuvat
Eagle (kappale)

Eagle on ruotsalaisen Abba-yhtyeen musiikkikappale vuodelta 1977. Kappaleen sävelsivät ja sanoittivat Benny Andersson ja Björn Ulvaeus. Se julkaistiin studioalbumin The Album avausraitana joulukuussa 1977 ja singlen a-puolena toukokuussa 1978. Single julkaistiin muun muassa Australiassa, Espanjassa, Japanissa, Saksassa ja Yhdysvalloissa. B-puolena on "Thank You for the Music". "Eagle" ei noussut Abban menestyneimpien sävellysten joukkoon. Saksan, Alankomaiden ja Belgian musiikkilistoilla se kohosi kuitenkin melko korkealle. Lähes kuusiminuuttinen "Eagle" on pisin sävelteos, jonka Abba on julkaissut. Kappaleesta on julkaistu myös lyhyempiä versioita. "Eagle" sisällytettiin Abban toiselle kokoelma-albumille Greatest Hits Vol. 2 vuonna 1979. Kappaleesta on tuonnempana julkaistu cover-versioita, kuten suomalaisen YUP- yhteen tulkinta, joka sisällytettiin piiloraidaksi albumille Hajota ja hallitse 1993–2001. == Muusikot == *Agnetha Fältskog, päävokalisti, taustavokalisti *Anni-Frid Lyngstad, päävokalisti, taustavokalisti *Benny Andersson, taustavokalisti, kosketinsoittimet *Björn Ulvaeus, taustavokalisti, akustinen kitara *Janne Schaffer, sähkökitara *Lasse Wellander, sähkökitara *Rutger Gunnarsson, basso *Ola Brunkert, rummut *Malando Gassama, lyömäsoittimet == Lähteet == Luokka:Vuoden 1977 kappaleet Luokka:Abban kappaleet
Rock Me (Abban kappale)

Rock Me on ruotsalaisen Abba-yhtyeen musiikkikappale vuodelta 1974. Kappaleen sävelsivät ja sanoittivat Benny Andersson ja Björn Ulvaeus. Se julkaistiin studioalbumilla Abba huhtikuussa 1975 ja singlen "I Do, I Do, I Do, I Do, I Do" b-puolena niin ikään 1975. Singlen a-puolena "Rock Me" julkaistiin vuonna 1976. "Rock Me" nousi listakärkeen Belgiassa ja toiselle sijalle Uudessa- Seelannissa. "Rock Me" -kappaleen päävokalistina on Björn Ulvaeus. == Lähteet == Luokka:Vuoden 1975 kappaleet Luokka:Abban kappaleet
Tiskin alta

Tiskin alta on Ari Taimisen ensimmäinen sooloalbumi, joka julkaistiin 27. toukokuuta 2022. == Kappaleet == # # # # # # # # # == Arvostelut == * Desibeli.net: Taiminen: Tiskin alta Viitattu 31.5.2022. * Noise.fi: Taiminen : Tiskin alta – “Perinteikkäästi, omin ehdoin” Viitattu 31.5.2022. * Soundi: Levyarvio: Taimisen soolodebyytti kurkottelee aina iskelmäradioihin saakka – Viikate-kitaristi hylkäsi hetkeksi kitarasärön Viitattu 30.6.2022. == Lähteet == Luokka:Vuoden 2022 albumit
Fernando (kappale)

Fernando on ruotsalaisen Abba-yhtyeen singlenä julkaistu musiikkikappale vuodelta 1976. Sen sävelsivät ja sanoittivat Benny Andersson, Björn Ulvaeus ja Stig Anderson. Päävokalistina on Anni-Frid Lyngstad. "Fernando" julkaistiin Abban ensimmäisen kokoelma-albumin Greatest Hits myöhemmillä painoksilla. "Fernandon" työnimenä oli "Tango". "Fernando"-singlen b-puolena on "Hey, Hey Helen" studioalbumilta Abba. Lisäksi julkaistiin painoksia joiden b-puolena on jokin toinen albumiraita tai toisen singlejulkaisun a-puoli, kuten "Tropical Loveland" , "Rock Me" tai "Mamma Mia". Alkuaan "Fernando" julkaistiin Fridan ruotsinkielisenä soolosinglenä b-puolenaan "Ett liv i solen". Se sisällytettiin Fridan sooloalbumiin Frida ensam. Ruotsinkielinen versio on rakkauslaulu, jossa lemmenkohteena on Fernando-niminen mies. Ulvaeus otti englanninkieliseen versioon vain laulun nimen, hän teki Fernandosta ikääntyneen vapaustaistelijan, joka muistelee sotakaverinsa kanssa jotain tarkemmin määrittelemätöntä sissisotaa Meksikossa. Henkilönä Fernando on täysin fiktiivinen. "Fernando" oli kaupallinen menestys: sitä myytiin noin kymmenen miljoonaa kappaletta. Single nousi listakärkeen muun muassa saksankielisessä Euroopassa, Ranskassa, Alankomaissa, Belgiassa, Irlannissa, Meksikossa ja Australiassa. "Fernando" on yksi Abban viidestä singlestä, joita ei ole julkaistu yhtyeen studioalbumien alkuperäisillä painoksilla. Neljä muuta ovat "Summer Night City", "Gimme! Gimme! Gimme! (A Man After Midnight)", "The Day Before You Came" ja "Under Attack". "Fernandoa" on tuonnempana versioitu useaan otteeseen. Cher tulkitsee sen musikaalielokuvassa Mamma Mia: Here We Go Again! duettona Andy Garcian kanssa. Kappaleesta on niin ikään instrumentaaliversio ja Lena Anderssonin saksankielinen versio. == Lähteet == Luokka:Vuoden 1975 kappaleet Luokka:Abban kappaleet
Vattuniemen ala-aste

Vattuniemen ala-aste on vuonna 2020 toimintansa aloittanut koulu Helsingin Lauttasaaren Vattuniemessä. Koulussa toimii peruskoulun luokat 1–6. Samassa rakennuksessa on myös päiväkoti Meri. Koulussa opiskelee noin 425 oppilasta, ja sen rehtorina toimii Päivi Hakala. Vattuniemen ala-aste aloitti toimintansa elokuussa 2020. Koulurakennus valmistui joulukuussa 2019, ja se otettiin käyttöön tammikuussa 2020. Koulun valmistuessa sen oppilaiksi tuli väistötiloihin Lauttasaaren ala-asteen oppilaita. == Lähteet == Luokka:Helsingin peruskoulut Luokka:Lauttasaari
Rocketeer

Rocketeer () on vuonna 1991 ensi-iltansa saanut yhdysvaltalainen supersankarielokuva, jonka on ohjannut Joe Johnston. Sen pääosia esittävät Billy Campbell, Jennifer Connelly, Alan Arkin, Timothy Dalton, Paul Sorvino ja Tiny Ron Taylor. Rocketeer sai maailmanensi-iltansa Hollywoodissa 19. kesäkuuta 1991. Suomen ensi-iltansa se sai 27. syyskuuta 1991. Elokuva sai positiivisen vastaanoton kriitikoilta. Elokuva ei ollut odotettu taloudellinen menestys, josta johtuen sille ei tuotettu jatko-osia. Nykyään sitä pidetään kulttielokuvana. == Näyttelijät == == Lähteet == == Aiheesta muualla == * * Luokka:Vuoden 1991 yhdysvaltalaiset elokuvat Luokka:Yhdysvaltalaiset tieteiselokuvat Luokka:Yhdysvaltalaiset seikkailuelokuvat Luokka:Supersankarielokuvat Luokka:Sarjakuviin pohjautuvat elokuvat Luokka:Elokuvat ilmailusta